Document ID: /roh_data/filtered/fineweb-2-filterrobots_roh.jsonl.gz/2195

Da la muntanella fin il tschierv da curuna – er durant l'entira chatscha 2018 èn 21 predas vegnidas annunziadas a Radiotelevisiun Svizra Rumantscha RTR.
En il chapè dal guardiaselvaschina Armando Janett eran 21 nums, cun Andrea Caviezel (Vrin) e Sonja Decurtins (Sedrun) dentant sulet dus da chatschadras. E la «diala da fortuna» ha tratg gist in da quests dus nums da dunnas: Andrea Caviezel da Vrin. Dad ella era vegnida annunziada ina chaura chamutsch da 3 1/4 onns e pli veglia ch'ella ha sajettà l'emprim di da chatscha sin l'Alp Blengias.
In cordial engraziament va a tuttas ed a tuts ch'han annunzià per telefon la preda ed uschia fatg pussaivel la concurrenza per la patenta da chatscha.
Dapli da la chatscha 2018 chattais qua
Adrian Schorta ha gudagnà il radio DAB
La gallaria da fotografias da chatscha è vegnida emplenida quest onn cun 97 fotografias da predas per part cun il chatschader u la chatschadra e per part senza e cun intginas impressiuns da la chatscha.
Il victur dal radio DAB è Adrian Schorta. El gudogna il radio per la fotografia dad el e la chaura da chamutsch dad 11 onns ch'el ha schluppettà ils 22 da settember 2018 si sur Zernez.
Grazia fitg per la gronda participaziun a la concurrenza – nus sa legrain da puspè survegnir vossas fotografias da chatscha l'onn 2019!
RR accumpagnament 10:30